પદ્મપુરાણના સૃષ્ટિ ખંડ મુજબ જ્યારે શ્રીરામ રાવણનો વધ કરી સીતા સહિત અયોધ્યા પાછા આવ્યાં અને તેમનો રાજ્યાભિષેક થઈ ગયો ત્યારે એક દિવસ તેમના મનમાં વિભીષણને મળવાનો વિચાર આવ્યો. ત્યારે તે લક્ષ્મણને રાજ્ય સોંપી ભરતને પોતાની સાથે લઈ લંકા ગયા. પુષ્પક વિમાનથી જતી વખતે માર્ગમાં શ્રીરામે ભરતને એ પુલ પણ બતાવ્યો જે વાનરો અને રીંછની સેનાએ બનાવ્યો હતો. શ્રીરામ અને ભરતને લંકામાં જોઈને વિભીષણ ખૂબ પ્રસન્ન થયો. શ્રીરામ 3 દિવસ સુધી લંકામાં રોકાયા. જ્યારે શ્રીરામ પાછા અયોધ્યા જવા લાગ્યા ત્યારે વિભીષણે તેમને કહ્યું કે તમારા દ્વારા બનાવેલો જે પુલ છે, તે માર્ગથી જ્યારે મનુષ્ય અહીં આવીને મને સતાવશે, તે સ્થિતિમાં મારે શું કરવું જોઈએ? વિભીષણનું આવું કહેવા પર શ્રીરામે પોતાના બાણથી તે સેતુના 2 ટુકડા કરી દીધા. પછી ત્રણ ભાગ કરીને વચ્ચેનો ભાગ પણ પોતાના બાણથી તોડી નાખ્યો.